<classify> Makumbusho ya Taifa imeandaa Tamasha la Utamaduni wa Mtanzania litakalogharimu takriban milioni 157, kuanzia tarehe 25 hadi 28 mwezi huu katika kijiji cha Makumbusho, jijini Dar es Salaam.Tamasha hilo ni maalum kwa jamii ya watu wa mkoa wa Lindi ambapo makabila yote ya mkoa huo yatahusika na maonyesho ya vifaa vya asili vinavyoonyesha mila, desturi na utamaduni wake, amesema Kaimu Mkurugenzi wa Kijiji Cha Makumbusho, Agnesi Robert.Ni kwamba kila mwaka tunakua na tamasha ambapo tunachagua mkoa wa kuonyesha utamaduni wao...Zamu hii niya jamii ya Lindi kama mnavyoona tayari maandalizi yefanyika kuanzia ujenzi wa nyumba za jamii hiyo,chakula, vinywaji vya kienyeji,ngoma pamoja na michezo mbalimbali, amesema na kuongeza kwamba:-Sambamba na jamii ya mkoa wa Lindi, wadau na taasis mbalimbali kama vile utalii wamealikwa kueleza washiriki vivutio vya utalii vinavyopatikana mkoani humo,ikiwemo hifadhi ya wanyama ya Selous.Mkuu wa Mkoa wa Lindi, Godfrey Zambia amesema washiriki watapata pia nafasi ya kujua fursa za uwekezaji zinazopatikana mkoani humo, ikiwemo hatua mbalimbali zilizofikiwa katika ufufuaji wa viwanda vikubwa vya korosho, vyenye uwezo wa kubangua zaidi ya tani 15 kwa mwaka.  <topic>: kitaifa 